 ინსტრუქცია ფაქტიური ხარჯის დამადასტურებელი დოკუმენტაციის წარმოსადგენად
ხელშეკრულების შესახებ
1. “შიდა” ხელშეკრულებები, ანუ ხელშეკრულებები თქვენსა და შემსრულებლებს შორის, უნდა გაფორმდეს მერიასა და თქვენს ორგანიზაციას შორის გაფორმებული ხელშეკრულების თარიღის შემდეგ, ზუსტად ხელშეკრულებაში არსებული ხარჯთაღრიცხვის პუნქტების შესაბამისად.
2. “შიდა” ხელშეკრულებებში აუცილებლად უნდა დაფიქსირდეს:  პროექტის დასახელება, განხორციელების დაგეგმილი თარიღი და ადგილი, გასაწევი მომსახურების ან შესასრულებელი სამუშაოს დასახელება, ანაზღაურების ოდენობა შემდეგი სახით - X ლარი საქართველოს კანონმდებლობით გათვალისწინებული გადასახადების ჩათვლით (თუ კონტრაქტორი არის ჩართული საპენსიო პროგრამაში, ანაზღაურების ოდენობასთან დამატებით უნდა მიუთითოთ -  საქართველოს კანონმდებლობით გათვალისწინებული გადასახადებისა და საპენსიო შენატანის  ჩათვლით )
3. თუ თქვენ მოითხოვეთ საავანსო ანგარიშსწორება, ანუ საბანკო ან/და სადაზღვევო გარანტიით ღონისძიების დასრულებამდე გაქვთ მიღებული თქვენი პროექტისთვის გამოყოფილი თანხის ნებისმიერი ოდენობა, ასეთ შემთხვევაში უნდა წარმოადგინოთ საკასო ხარჯი, რაც ნიშნავს, რომ აღნიშნული თანხა დოკუმენტაციის წარმოდგენის მომენტისთვის უკვე უნდა იყოს გადარიცხული შემსრულებელთან და დადასტურებული იყოს შესაბამისი ამონაწერით.
4. მერიაში წარმოდგენილი უნდა იყოს „შიდა“ ხელშეკრულებების ასლები  


მიღება-ჩაბარების აქტი

1. მიღება-ჩაბარების აქტი უნდა გაფორმდეს ღონისძიების ჩატარების (ან მომსახურების გაწევის) დღეს, ან მომდევნო დღეს. საქონლის შესყიდვის ან სხვა სასაქონლო ოპერაციის წარმოებისას აქტისა და სასაქონლო ზედნადების ატვირთვის თარიღი უნდა ემთხვეოდეს ერთმანეთს.
2. აქტში აუცილებლად უნდა დაფიქსირდეს ხელშეკრულების საგანი, ანუ: პროექტისა და გაწეული მომსახურების ან სამუშაოს დასახელება, ასევე განხორციელების თარიღი და ადგილი.  გადასახდელი თანხის ოდენობა  უნდა დაფიქსირდეს სათანადო ფორმულირებით, მაგ.“...გაწეული მომსახურების ღირებულება შეადგენს...“, ან “... შესრულებული სამუშაოს მომსახურება შეადგენს...“ და შემდეგ უნდა მოყვებოდეს შესაბამისი ჩანაწერი ხელშეკრულების მიხედვით, ანაზღაურების ოდენობა საპენსიო შენატანის ჩათვლით ან მის გარეშე, კონტრაქტორის შესაბამისად)
სხვა დოკუმენტები
1. თუ ხელშეკრულება საქონლის მოწოდებას, შესყიდვას ეხება, აუცილებლად გაითვალისწინეთ, რომ: სასაქონლო ზედნადები უნდა იყოს გამოწერილი, ატვირთული და დადასტურებული თქვენს საგადასახადო გვერდზე ღონისძიების თარიღამდე!!, მაგრამ ჩვენს შორის გაფორმებული ხელშეკრულების თარიღის შემდეგ;  

2. [bookmark: _GoBack]დოკუმენტაციას უნდა ახლდეს: 1. თავსართი წერილი ფაქტიური ხარჯის დამადასტურებელი დოკუმენტაციის წარმოდგენის თაობაზე, სამსახურის უფროსის, ირაკლი გვილავას სახელზე (ხელშეკრულების ნომრის მითითებით), 2. ანგარიშის ფორმა (იხ.https://tbilisi.gov.ge/page/3223)    და  მეხსიერების ბარათზე (ფლეშკაზე) გადატანილი ღონისძიების ამსახველი ფოტო ან ვიდეომასალა
